༢༠༡༤ལོའི་ཟླ༡༡པའི༡ཉིན་གྱི་ཞོགས་པའི་དུས་ཚོད་བཅུ་ཙམ་ལ་མཚོ་སྔོན་མི་རིགས་སློབ་ཆེན་དུ་ཆོལ་གསུམ་བོད་ཀྱི་སློབ་ཆེན་སློབ་མའི་སྙན་ངག་གྱེར་འདོན་འགྲན་ཚོགས་སྐབས་དང་པོཕ་སྐད་གཙང་མའི་འཕྲིན་ལས།ཞེས་པ་འཚོགས་པར་ཐོག་མའི་མིང་ཐོ་བཀོད་ཅིང་།འགྲན་བསྡུར་འདི་ནི་མཚོ་སྔོན་མི་རིགས་སློབ་ཆེན་གྱི་སློབ་གྲོགས་སྐལ་བཟང་འབུམ་སོགས་ཀྱིས་སྦྱིན་བདག་དང་འགོ་འཛིན་བྱས་པའི་བོད་ཁམས་ཡོངས་ལ་ཕྱོགས་པའི་བོད་ཀྱི་སློབ་ཆེན་སློབ་མའི་སྙན་ངག་གྱེར་འདོན་འགྲན་སྡུར་ཞིག་ཡིན།འདི་ཡང་ཆོལ་གསུམ་ཁ་བའི་ལྗོངས་སུ་སྤྱི་སྐད་ཀྱི་ས་བོན་ཆགས་པར་ཞབས་ཞུ་ཏོག་ཙམ་བསྒྲུབ་པའི་ཀུན་སློང་གཙང་མ་དང་བོད་ཀྱི་སློབ་ཆེན་སློབ་མའི་རང་གི་དགའ་ཕྱོགས་དང་ཁྱད་ཆོས་ངོམ་སའི་གར་སྟེགས་སུ་བསྐྲུན་པ་ཁོ་ཚོའི་དམིགས་ཡུལ་ཡིན་ཞེས་བརྡ་སྦྱོར་སོགས་སུ་བཤད་ཡོད་ཅིང་།གཞན་མཚོ་སྔོན་དགེ་ཐོན་སློབ་ཆེན་དང་མཚོ་སྔོན་མི་རིགས་སློབ་ཆེན།ནུབ་བྱང་མི་རིགས་ཆེན།ཀན་སུའུ་དགེ་འོས་སློབ་ཆེན།པེ་ཅིན་མི་རིགས་སློབ་ཆེན།དེ་མིན་གྲོང་ཁྱེར་ཁག་གི་ཆེད་སྦྱོང་སློབ་མ་སོགས་དབུས་གཙང་དང་ཁམས་པ།མདོ་སྨད་ནས་ཐོན་པ་བཅས་འགྲན་ཚོགས་དངོས་ལ་ཞུགས་པའི་སློབ་མ་བརྒྱ་དང་གཉིས་ཙམ་བྱུང་ཡོད།